Translator - University of Johannesburg
Home » Faculties of Humanities » School of Languages » Languages, Cultural Studies and Applied Linguistics (LanCSAL) » Department of Linguistics » Linguistics » English » Career Options » Translator
"Ek het oorsponklik BA met tale studeer (Engels, Afrikaans en Nederlands, Duits en Italiaans). Daarna het ek honneurs in Afrikaans met die fokus op taalkunde gedoen en dit opgevolg met 'n MA in Kultuurgeskiedenis en 'n MA in Afrikaans. Later het ek 'n D.Litt et Phil in Afrikaans behaal. Alhoewel ek 'n akademiese loopbaan gevolg het, was ek nog altyd geïnteresseerd in vertaling en 'n aanstelling in die destydse Dept. Linguistiek en Literatuurwetenskap by die RAU (nou die Dept. Linguistiek by UJ) het my in die diep kant ingegooi.
Ongeag dat ek al vir meer as twintig jaar vryskut vertaling en redigering doen, is simultane tolking my werklike passie. Ek was bevoorreg om 'n geleentheid te kry om as simultane tolk by die Gauteng-wetgewer te werk en dit het daartoe gelei dat ek by SAVI as simultane tolk (Engels-Afrikaans/Afrikaans-Engels) geakkrediteer is. Ek later ook tolke begin oplei by ander wetgewers en by die universiteit en ek is baie trots op sommige van oudstudente wat na my mening vandag uitstekende tolke is. My belangstelling in tolking het ook gelei tot 'n aantal referate en akademiese publikasies.
Simultane tolking neem 'n mens na plekke en mense waar jy nooit andersins sal kom nie (sal ek ooit die keer vergeet toe ek 2-uur in die nag in die hartjie van Bela-Bela uitbundig saam met 'n duisend landelike vroue gedans het?) Dit brei jou algemene kennis daadwerklik uit (as jy nie weet wat bek-en-klou-seer of vrotpootjie in Engels is nie, is dit nou die tyd om te leer). Simultane tolking is aanvanklik moeilik, maar dit is soos fietsry, as jy dit eers regkry, is dit heerlik. Dis vinnig, dis nou, as dit klaar is, is dit klaar en die vergoeding is nie te versmaai nie."